อยากกินกุ้งเผา และอาหารซีฟู๊ด
ร้านนี้ มีที่จอดรถ สะดวกมาก บริการดีมากๆ
เพราะไปถึงร้าน3ทุ่ม คนเริ่มน้อยแล้ว

อาหารเด่นชูโรงตามชื่อร้าน คือ กุ้งเผา 
ทำมาได้สุกกำลังดีเลย มันกุ้งเยิ้มๆคลุกข้าวกินอร่อย เนื้อกุ้งเด้ง สดดี ขนาดกุ้งไม่เล็กไม่ใหญ่เกินไป ที่เห็นในรูปคือกุ้ง1/2กิโลกรัม

ลูกชิ้นปลาลวกจิ้ม
ตัวลูกชิ้นเด้งมากๆ ไม่คาว อร่อยเลยทีเดียว
สั่งมากินเล่นเพลินๆได้

หอยเชลล์อบ
หอยตัวใหญ่มาก สดหวานดี จานนี้ก็อร่อย

ปูทะเลไข่ดอง
จานนี้แปลกหน่อย คือมีตะไคร้มาเยอะมาก ไม่เคยกินปูดองที่อยู่ในดงตะไคร้ซอย ปูมีรสเค็มนิดๆ อร่อยดี แต่สรุปว่ารสชาติไม่แซ่บ ไม่สมกับที่เป็นเมนูปูดอง

สรุป ร้านนี้ แนะนำเลย ใครรักใครชอบกุ้งเผาและอาหารทะเล ร้านนี้ก็เป็นอีก1ตัวเลือกที่ดี

แต่...ขอเตือนนิดนึงว่า กลางคืนยุงเยอะนะ 